burgasdotpro/wikipedia huggingface dataset:
Karna

Karna alebo Rádhéja je jedna z postáv, bojovník, v epickom staroindickom epose Mahábhárata. Spolu so Šakunim sa stal najlepším priateľom Durjódhanu.
Život.
Karna sa narodil Kuntí, manželke Pándua, ktorá ho splodila s bohom slnka Súrjom. Bol prvorodeným no nechceným synom, a podľa védskeho práva sa stal najstarším z Pánduovcov. Nikdy však s nimi neuzavrel priateľstvo a nenávidel tak Ardžunu, ako aj Bhímu. Počas jeho života ho ešte pred bitkou na Kurukšétre obidvaja porazili.
Prvé stretnutie Karny s Ardžunou bolo na prehliadke bojového umenia. Po ukážke Ardžunovej sily sa chcel tiež zúčastniť a Ardžunu prekonať a potom vyzvať k súboji, no zabránila mu v tom žiadosť Draupadí a tichá modlitba ich spoločnej matky Kuntí.
Sľuby.
Karna sa narodil v žiariacom brnení - dar boha Súrju. V tomto brnení bol takmer neporaziteľný, no prišiel oň vďaka sľubu. Bol ochotný dať brahmánom čokoľvek si budú želať, o čom sa dozvedel aj boh Indra, Ardžunov otec, a prišiel v prestrojení za Karnou požiadať ho o brnenie. Karna bol však varovaný v spánku svojim otcom, bohom Súrjom, a ten mu poradil, aby brnenie vymenil za neomylnú zbraň Šakti.
Druhý sľub dal Kuntí, svojej matke, že nezabije nikoho z Pánduovcov okrem Ardžuny. Vďaka tomuto sľubu prežili bitku na Kurušétre Judhišthira a Nakula.
Prekliatie.
Počas života bol Karna dvakrát prekliaty. Kliatba mu sľúbila, že si nebude môcť spomenúť mantry na vyvolanie magických zbraní práve vtedy, keď ich bude najviac potrebovať. Druhá kliatba spôsobila, že sa koleso jeho kočiara zaseklo do zeme takou silou, že by ním nepohlo ani tisíc slonov.
Bitka na Kurušétre.
Karna sa zapojil do bojov až potom, čo padol Bhíšma. Dôvodom bolo odmietnutie boja pod Bhíšmom ako veliteľom, ktorý ho verejne urážal a pochyboval o jeho schopnostiach. S čerstvými silami okamžite vytvoril vo vojsku Pánduovcov spúšť. Pod Drónovým vedením spolu s ostatnými bojovníkmi nečestne zabil Ardžunovho syna Abhimanju.
Zbraň Šakti.
Výmenou za brnenie získal Karna od Indru zbraň Šakti. Táto neomylná šípka bola schopná zabiť každého, na koho bude namierená, vrátane bohov. Karna si ju uchovával pre Ardžunu, ktorého nenávidel najviac. Jeho plán prekazil rákšasa Ghatótkača, ktorý vytvoril takú spúšť v Kuruovskom vojsku, že ju musel použiť proti nemu. Po použití bol Ghatótkača okamžite mŕtvy a zbraň sa vrátila ku Indrovi na nebesá. 
Karnova smrť.
Ardžuna zabil Karnu v čestnom boji, keď počas tvrdého a vyrovnaného súboja sa naplnili obidve Karnove kliatby. Šípom v tvare polmesiaca zrazil Ardžuna Karnovi hlavu.
Derodontidae

Derodontidae je čeľaď chrobákov vo svojej vlastnej nadčeladi Derodontoidea. V čeľadi je 10 druhov v 4 rodoch. Chrobáky tejto čeľadi sú malí, medzi 2 a 6 mm dĺžky, so štítkom so zubatými okrajmi, čo týmto chrobákom dalo aj ich meno. Rodu "Laricobius" tieto zuby na štítku chýbajú.
TA 3 (1991 – 1992)

TA 3 bol tretí program Slovenskej televízie vysielajúci od 6. júna 1991 do 1. júla 1992. Vysielanie bolo prevažne tvorené preberaním vysielania zahraničných spravodajských TV staníc. Stanica nahradila na území Slovenska na treťom okruhu predchádzajúcu federálnu stanicu podobného zamerania OK 3. Jeho programovanie spočívalo predovšetkým v retransmisii zahraničných spravodajských kanálov a alternatívnych programov.
Eva Sládeková

Eva Sládeková (* 17. december 1981, Trenčín) je slovenská bedmintonistka, reprezentovala Slovensko na letných olympijských hrách 2008 v Pekingu. Jej trénerom je Michal Matejka a je členkou klubu M-Šport Trenčín.
Vrcholové podujatia.
LOH Peking 2008.
V prvom kole mala voľno. V druhom kole, 10. augusta nastúpila proti Čchen Wang a prehrala s ňou 0:2 na sety (7:21, 8:21).
Externé odkazy.
&lt;br&gt;
&lt;br&gt;
Ľuboš Križko

Ľuboš Križko (* 9. august 1979, Trenčín) je slovenský plavec, ktorý reprezentoval Slovensko na olympiáde v Pekingu 2008. Je členom klubu Dukla Banská Bystrica a jeho trénerom je Jiří Walter. Zúčastnil sa aj letných olympijských hier 2004, kde skončil v disciplíne 100 m znak na 27. mieste.A v roku 2008 taktiež na olympijských hrách skončil na 13. mieste. Spolu so svojimi dlhoročnými kamarátmi založili vo Svite plavecký kemp z názvom ProSwim.
Leopold Heyrovský (entomológ)

JUDr. Leopold Heyrovský (známy aj ako Leo Heyrovský) (* 25. november 1892, Praha, Rakúsko-Uhorsko, dnes Česko† 29. jún 1976, Praha, Československá socialistická republika, dnes Česko) bol český právnik a entomológkoleopterológ svetového mena. 
Autor niektorých opisov nových druhov, poddruhov, ako i individuálnych foriem hmyzu, prevažne z radu chrobákov (Coleoptera) a to hlavne z čeľade fuzáčovitých ("Cerambycidae"). 
Biografia.
Leopold Heyrovský sa narodil 25. novembra v roku 1892 v Prahe. Po skončení základného vzdelania navštevoval gymnázium v Prahe. Potom pokračoval v štúdiu na pražskej Karlovej univerzite, kde pokračoval v otcových šľapajach a študoval právo. V rokoch 1915 až 1918 vykonával aktívnu vojenskú službu. Od roku 1920 pracoval krátky čas na ministerstva školstva. Viac než právnik je však známy hlavne ako entomológ svetového významu a mena. Počas svojho života opísal viaceré druhy, alebo poddruhy hmyzu.
Na jeho počesť bolo jeho menom pomenovaných viacero druhov, alebo poddruhov hmyzu, napr.: "Alocoderus heyrovskyi" Balthasar, 1935, "Tropinota hirta heyrovskyi" Obenberger, 1917, "Schmidtiana heyrovskyi" Podany, 1968 (= "Luzonia heyrovskyi" Podany, 1968), "Xixuthrus heyrovskyi" Tippmann, 1946, "Protaecia (Potosia) morio heyrovskyi" Balthasar, "Geotrupes heyrovskyi" Balthasar, 1960,
"Oberea heyrovskyi" Pic, 1927, "Purpuricenus kaehleri f. heyrovskyi", "Harpalus heyrovskyi" Jedlička, 1928, "Agathidium bohemicum heyrovskyi" Hlisnikovsky, 1964, "Arima marginata heyrovskyi" Havelka, 1959 a pod.
Pre svetovú entomológiu majú význam jeho viaceré práce. Pre entomológov je predovšetkým známa jeho monografia: „Tesaříkovití – Cerambycidae. Fauna ČSSR, 5.“ z roku 1955.
Leopold Heyrovský zomrel 29. júna roku 1976 v Prahe, kde je i pochovaný.
Jeho zbierka hmyzu je uložená v Národnom múzeu v Prahe. Časť hmyzu ("Iphidae" z palaearktickej oblasti sveta) je v Slezském muzeu v Opave.
Victoria Ruffová

María Victoria Eugenia Guadalupe Martínez del Río Moreno-Ruffo (* 31. máj 1962, Mexiko, Mexiko) je mexická herečka.
Životopis.
Po absolvovaní základnej školy išla na pedagogickú nadstavbu. V roku 1987 naspievala titulnú pieseň
"Tarde" k telenovele "Victoria".
Osobný život.
Jej otec sa volal Ramón Martínez del Río a matka Guadalupe Moreno Herrera. Má mladšie sestry Marcelu, Victoriu a Gabrielu. Keď mala 11 rokov, jej rodičia rozviedli.
V roku 1991 sa vydala za komika Eugenia Derbeza. 14. apríla 1992 sa im narodil syn José Eduardo. Po piatich rokoch sa rozviedli. Dňa 9. mája 2001 sa vydala za mexického politika Omara Fayada Menesesa. Dňa 11. augusta 2004 sa im narodili dvojičky Victoria a Anuar.
Kúria

Kúria (z lat. curia) môže byť:
Otakar Sedloň

Otakar Sedloň (30. august 1885 Trpín - 18. október 1973 Praha) bol český maliar a stredoškolský profesor.
Život.
Akademický maliar profesor Otakar Sedloň sa narodil v rodine riadiaceho učiteľa Tomáša Sedloňa v Trpíne pri Poličke. Otec bol po roku 1886 preložený do Merklovic pri Vamberku, neskôr do Doudleb nad Orlicí, a preto v týchto obciach Otakar navštevoval obecnú aj meštiansku školu.
Po maturite na reálke v Kostelci nad Orlicí študoval maliarstvo na Umelecko-priemyslovej škole v Prahe u profesorov Emanuela Dítěťa ml., Karla Vítězslava Maška, Jana Preislera a Jakuba Schikanedera.
Po absolutóriu a zložení profesorských skúšok nastúpil roku 1908 na reálke v Lipníku nad Bečvou ako profesor kreslenia. Postupne potom pôsobil ešte na reálkach v Lounoch, Litoměřiciach a v Brne, kde pádom tabule utrpel ťažký úraz, ktorý ho na niekoľko rokov vyradil z pracovnej i umeleckej činnosti.
Styk s umeleckým svetom obnovil až po roku 1920. Roku 1922 navštívil Jadran, 1925 Paríž, 1927 Podkarpatskú Rus a v roku 1933 Rumunsko.
Obdobie medzi dvoma svetovými vojnami bolo asi najúspešnejšie v jeho maliarskej kariére. Žil a tvoril v ateliére na Národnej tříde v Prahe a patril k vtedy najvyhľadávanejším portrétistom. Vtedy sa stal aj členom spolku Myslbek, s ktorým často vystavoval. Jeho obrazy boli v majetku vtedajších bánk, ministerstiev a ďalších inštitúcií, rovnako tak ich bolo možné vidieť v pražských a mimopražských kaviarňach a reštauráciách.
Otakar Sedloň je pochovaný v rodinnej hrobke vo Vamberku.
Dielo.
Dnes sa s jeho obrazmi môžeme stretnúť v Národnej galérii v Prahe, Galérii hlavného mesta Prahy, Oblastnej galérii v Liberci, malých dedinských galériách (Rybná nad Zdobnicí, Pěčín), na úradoch niektorých podorlických miest (Vamberk, Doudleby nad Orlicí, Rychnov nad Kněžnou, Žamberk) alebo v súkromných zbierkach.
Ostrý vrch

Ostrý vrch môže byť:
Krivá (rozlišovacia stránka)

Krivá môže byť:
Danio dúhové

Danio dúhové alebo danio perleťové (lat. "Danio albolineatus", syn. "Brachydanio albolineatus") je druh ryby z čeľade kaprovité ("Cyprinidae").
Pôvod.
Pochádza z juhovýchodnej Ázie (Mjanmarsko až Sumatra).
Pálenica

Pálenica môže byť:
Nicole Cooková

 
 
 
 
Nicole Cooková (; * 13. apríl 1983, Wick, Wales, Spojené kráľovstvo) je britská profesionálna cyklistka, ktorá jazdí v súčasnosti za tím Team Halfords Bikehut. Je aktuálnou olympijskou víťazkou v olympijských hier 2008 v pretekoch s hromadným štartom.
Trianon

Trianon môže byť:
Danio pruhované

Danio pruhované ("Danio rerio", syn. "Brachydanio rerio"), medzi akvaristami známe aj ako zebrička, je sladkovodná ryba z čeľade kaprovité ("Cyprinidae"), ktorá pochádza z oblastí východnej Indie, od Kalkaty až po Masulipatam. 
Dorastá do veľkosti 6 cm (prírodná forma). Ide o významný modelový organizmus v genetike a molekulárnej biológii.
Pôvod.
Pochádza z južnej Ázie (východná India).
Vzhľad.
Telo je podlhovasté štíhle, zo strán mierne stlačené. Chrbát má rybka tmavý až olivovo hnedý. Oblasť bruška má zlatistý nádych. Na bokoch je zvyčajne 7-9 kovovo modrých pruhov. Tieto pruhy sú tiež na chvostovej a análnej plutve. Chrbtová plutvička je tmavšia so zlatým lemovaním. Z kútikov papuľky vyrastajú dva páry fúzov, jeden z párov je výrazne dlhší.
Existuje množstvo farebných variácií: závojová (predĺžené plutvy), závojovo zlatá, kovovo lesklá apod.
Potrava.
V prírode sa živia drobným hmyzom, ktorý spadne na hladinu. V akváriu ochotne prijímajú sušenú a mrazenú potravu.
Voda.
Teplota vody pre danio pruhované by mala byť okolo 20-26 ° C. Voda by mala byť slabo kyslá, pH 6-6,5, a mäkká. Danio je veľmi prispôsobivá rybka aj čo sa týka chemizmu vody a tak nevadia drobné odchýlky v pH a tvrdosti.
Povaha.
Dania je mierumilovaná ryba. Veľmi čulá a plná energie. Väčšinu času sa dania medzi sebou pri hladine preháňajú a málokedy ich uvidíte v pokoji. V noci spí u dna. Občas sa stane, že samec je teritoriálny a naháňa iné ryby.
Chov v akváriu.
Akvárium by malo mať čo najväčšiu dĺžku i na úkor šírky. Veľa vodných rastlín je samozrejmosťou. Do tých sa dania budú pravidelne trieť.
Rozmnožovanie.
V prírode sa daniá rozmnožujú v období dažďov, teda pri veľkej zmene chemizmu vody. Trú sa v skupinách, svoje ikry rozptyľujú do vegetácie. Na trenie pripravíme nádrž o objeme 10 litrov, bez dna, ale s roštom alebo niečím čo zabráni rodičom požierať ikry. Na trenie vyberáme dobre živené 6 mesačné jedince. Nádrž obohatíme jemnolistými rastlinami. Voda v nádrži by mala byť čerstvá, mäkká a kyslá (to pôsobí aj ako dezinfekcia a ochrana ikier pred plesňou). Neskoro večer do nádrže umiestnime samčekov a ďalší deň ráno za svitania samičky (je lepšie viac samcov ako samičiek). K treniu dochádza takmer okamžite. Trú sa okolo dvoch hodín, z ikier sa do 48 hodín vyliahne poter, ktorý sa za týždeň rozpláve. Kŕmime drveným sušeným krmivom, vareným žĺtkom. Za 3 mesiace dosiahne poter predajnej veľkosti.
Revolučná organizácia 17. novembra

Revolučná organizácia 17. novembra (grécky "Επαναστατική Οργάνωση 17 Νοέμβρη, Epanastatiki Organosi dekaefta Noemvri"), ( tiež známa ako 17N ) je grécka marxistická organizácia sformovaná v roku 1973. Meno skupiny sa vzťahuje na deň krvavého potlačenia vzbury na Aténskej polytechnickej univerzite, kde v roku 1973 študenti protestovali proti gréckej vojenskej diktatúre.
Od roku 1975 do roku 2000 sa tejto mestskej partizánskej skupine prisudzuje zodpovednosť za zabitie 23 ľudí v 103 útokoch proti americkým, diplomatickým a gréckym cieľom. Medzi najprominentnejšie obete "17N" patrí napr. Richard Welch, atašé CIA v Aténach, zastrelený 23. decembra 1975, Pavlos Bakoyannis, člen hlavnej gréckej stredo-pravicovej strany Nová demokracia zabitý v septembri 1989, Nikos Momferatos, vydavateľ konzervatívnych novín "Apogevmatini" zastrelený v r. 1985, či viacero amerických vysokých vojenských dôstojníkov a tureckých diplomatov pôsobiacich v Grécku. Poslednou obeťou sa stal vojenský atašé britskej ambasády Stephen Saunders 8. júna 2000.
Skupina sa podľa všetkého rozpadla v roku 2002 po zatknutí a odsúdení viacerých jej členov, vrátane jej údajných lídrov Alexandrosa Giotopoulosa a Dimitrisa Koufodinasa. Grécky činitelia sa však domnievajú, že vedľajšie odnože tejto skupiny sú stále aktívne, vrátane Revolučného boja , skupiny ktorá sa prihlásila ku granátometnému útoku na americkú ambasádu v Aténach v januári roku 2007.
Nino Salukvadzeová

Nino Salukvadzeová (* 1. február 1969, Tbilisi, Gruzínsko) je gruzínska športová strelkyňa, trojnásobná medailistka z olympijských hier. 
Svoje prvé dve medaily (zlatú a striebornú) získala na olympiáde v Soule v roku 1988 ako 19-ročná. Od roku 1988 do roku 2012 štartovala na siedmich olympijských hrách. 
Vrcholové podujatia.
Peking 2008.
Na treťom mieste skončila výkonom 487,4 bodu (9,8; 10,3; 10,0; 9,5; 10,2; 10,7; 10,4; 10,6; 9,1; 10,8).
OH

OH môže byť:
Ostredok

Ostredok môže byť:
Stephanie Riceová

 
 
 
Stephanie Riceová (* 17. jún 1988, Queensland) je austrálska olympijská víťazka z letných olympijských hier 2008 v disciplíne 400 m polohové preteky.
Vrcholové podujatia.
Peking 2008.
Na letných olympijských hrách 2008 vyhrala zlatú medailu v disciplíne 400 m polohové preteky. Vyhrala časom 4:29,45 min a ako prvá žena v histórií tejto disciplíne zaplávala pod 4:30,00. V týchto pretekoch sa to ešte podarilo aj Kirstyn Coventryovej časom 4:29,89 min.
Úspechy.
V Austrálii získala titul "Plavec roka 2008".
Kirsty Coventryová

 
 
 
 
 
 
 
Kirsty Leigh Coventryová (* 16. september 1983, Harare, Zimbabwe) je plavkyňa zo Zimbabwe, sedemnásobná medailistka z olympijských hier.
Vrcholové podujatia.
Peking 2008.
Na letných olympijských hrách 2008 skončila na druhom mieste v disciplíne 400 m polohové preteky, keď časom 4:29,89 min utvorila druhý najlepší výkon histórie. Vyhrala Stephanie Riceová vo svetovom rekorde (4:29,45 min).
Very Large Array

Very Large Array (VLA) je rádioastronomické observatórium, ktoré sa nachádza na Pláňach svätého Augustína medzi mestami Magdalena a Datil približne západne od mesta Soccoro v štáte Nové Mexiko, USA. Celý komplex sa rozkladá vo výške nad morskou hladinou. VLA je súčasťou americkej "National Radio Astronomy Observatory" (NRAO).
Charakteristika.
Observatórium pozostáva z 27 nezávislých rádioantén, priemer paraboly každej z nich má 25 metrov a hmotnosť 209 ton. Antény sú v priestore rozložené do tvaru písmena Y, pričom každé z ramien je dlhé . Pozdĺž všetkých antén vedie špeciálna železničná trať, vďaka ktorej sa môžu antény pomocou špeciálnej lokomotívy premiestňovať do vopred pripravených pozícií podľa aktuálnej potreby. Celý komplex funguje na princípe interferometrie, jeho maximálna základová línia je .
Poslanie VLA.
VLA je viacúčelový nástroj zostrojený pre výskum viacerých oblastí v odbore astronómie. Medzi objekty, ktoré VLA skúma, patria napr. Rádiové galaxie, kvazary, supernovy, zväzky gama žiarení, rádio-emitujúce hviezdy, Slnko a planéty, čierne diery, Mliečna cesta a iné. V priebehu roku 1989 bol komplex VLA využívaný na komunikáciu so sondou Voyager 2, ktorá v tú dobu míňala planétu Neptún.
Wilt Chamberlain

Wilt Chamberlain, celým menom Wilton Norman Chamberlain (* 21. august 1936, Philadelphia, Pensylvánia, USA – † 12. október 1999, Bel Air, Kalifornia) bol americký profesionálny basketbalista. Je považovaný za jedného z najlepších basketbalistov všetkých čias.
Wilt Chamberlain hral v NBA postupne za tímy:
Celkom štyrikrát bol vyhlásený najužitočnejším hráčom NBA: 1960, 1966, 1967, 1968. Dvakrát vyhral so svojím tímom finále NBA.
Wilt Chamberlain nastrieľal za 1045 zápasov celkom 31419 bodov. Ide o druhého najproduktívnejšieho hráča (priemerne 30,06 bodov za zápas) v histórii NBA – tesne za prvým Michaelom Jordanom s priemerom 30,12. Ako jediný hráč v histórii NBA dokázal nastrieľať 100 bodov za jediný zápas – v marci 1962 proti New York Knicks.
So svojimi 216 centimetrami bol Chamberlain typickým podkošovým hráčom s veľkým množstvom doskočených lôpt, strieľajúci z malej, maximálne zo strednej vzdialenosti.
Chamberlain si dokonca v roku 1984 zahral rolu Bombaata vo filmu Ničiteľ Conan po boku Arnolda Schwarzeneggera.
Jim Clark

Jim (Jimmy) Clark (* 4. marec 1936 – † 7. apríl 1968) bol bývalý škótsky pilot Formuly 1, dvojnásobný majster sveta z rokov 1963 a 1965.
Kareem Abdul-Jabbar

Kareem Abdul-Jabbar, známy aj pod menom Lew Alcindor; meno si zmenil potom čo konvertoval k islamu, (* 16. apríl 1947, New York) je bývalý americký profesionálny basketbalista. Je považovaný za jedného z najlepších basketbalistov všetkých dôb.
Abdul-Jabbar hral postupne v NBA za Milwaukee Bucks (1969 – 1975) a za Los Angeles Lakers (1975 – 1989). Za svoju kariéru nastrieľal 38 387 bodov, čím je druhý v pozícií najviac bodov za kariéru v NBA. Šesťkrát (1971, 1972, 1974, 1976, 1977 a 1980) bol zvolený za najužitočnejšieho hráča NBA, rovnako šesťkrát dokázal vyhrať so svojim tímom finále NBA.
Je členom prestížnej basketbalovej Siene slávy (Basketball Hall of Fame).
Pôsobil ako asistent trénera Phila Jacksona v tíme Los Angeles Lakers.
Struhár

Struhár môže byť:
Katedrála Nanebovzatia Panny Márie (Rožňava)

Katedrála Nanebovzatia Panny Márie je rímskokatolícka katedrála v Rožňave a sídlo rožňavskej diecézy.
Gotický kostol bol dokončený v roku 1304. Pôvodne bol postavený ako farský kostol. Na prelome 15. a 16. storočia sa začala rozsiahla prestavba. V roku 1776 sa stal kostol katedrálou. Z gotickej fázy sa v interiéri zachovalo len kamenné pastofórium a západná empora. Po tom ako sa kostol stal katedrálou prešiel veľkými úpravami, a z tohoto obdobia pochádza aj väčšina mobiliáru. Neskôr bol interiér neogoticky upravený.
V roku 1836 bola južná bočná loď upravená na Kaplnku svätého Neita, ktorého relikvie sem boli prinesené z Ríma. Boli overené v roku 1819 a darované pápežom Gregorom XVI. v roku 1835.
Kostol bol pôvodne bez veže, samostatne stojaca klasicistická zvonica bola pristavaná v rokoch 1776-1779. Ide o typický príklad takzvaného gemerského klasicizmu.
Rožňavská metercia.
V interiéri kostola sa nachádza neskorogotický tabuľový obraz z roku 1513, známy ako Rožňavská metercia. Zobrazuje sv. Annu s Pannou Máriou a Ježiškom. Obraz je zaujímavý tým, že v pozadí zobrazuje proces dobývania a spracovania rúd, ktorý bol používaný v regióne.
Zvony.
V samostatne stojacej zvonici sa nachádzajú 3 zvony.
Ploská

Ploská môže byť:
Lysec

Lysec môže byť:
Mary Dyerová

Mary Barrettová Dyerová (* približne 1611, Londýn, Spojené kráľovstvo – 1. jún 1660, Boston, Massachusetts, USA) bola anglická puritánka, neskôr kvakerka. Bola popravená obesením v Bostone v Massachusetts, pre opakovanú snahu o legalizáciu kvakerov v kolónii. Je jednou zo štyroch kvakerov známych ako bostonskí mučeníci.
Životopis.
Manželstvo Mary (Marie) Barrettovej s Williamom Dyerom (Dierom, Dyrom) bolo zapísané v kostolných záznampch (St Martin-in-the-Fields) v Londýne, Anglicko, 27. októbra 1633.
V roku 1637 podporila Anne Hutchinsonovú, ktorá kázala o Bohovi, ktorý "hovorí k ľuďom priamo" skôr než cez kňazstvo. Dyerová sa pripojila k Hutchinsonovej a začala sa angažovať v takzvanom "opozičnom kacírstve", kde organizovali skupiny žien a mužov pre štúdium Biblie v rozpore s theokratickými zákonmi Massachusetts Bay Colony.
Bryan Clay

 
 
 
 
 
 
Bryan Clay (* 3. január 1980, Austin, Texas, USA) je americký desaťbojár. 
V roku 2005 sa stal majstrom sveta v Helsinkách výkonom 8732 bodov, o rok skôr získal striebornú medailu na olympijských hrách v Aténách. Tam ho dokázal poraziť len český desaťbojár Roman Šebrle. Clayov osobný rekord z olympijských hier v Pekingu má hodnotu 8791 bodov. Podľa prepočtov expertov je v súčasnej dobe jediným viacbojárom, ktorý je schopný ohroziť svetové rekordy v desaťboji i sedemboji (9026 b. - Roman Šebrle a 6476 bodov - Dan O'Brien). Jeho prednosťou je veľmi rýchly šprint (o. r. na 60 m 6,65 s a na 100 m 10,36 s), hod diskom (55,87 m - desaťbojársky rekord), hod oštepom (72,00 m) i prekážky (60 m 7,74 s a 110 m 13,74 s). 
Clay stále zaostáva väčšinou výrazne za súčtom svojich osobných rekordov, nie je tak dobrým bežcom na dlhšie dištancie (záverečné behy na 1000 m a 1500 m v sedemboji a desaťboji resp.). 
Kvôli zraneniu musel odstúpiť pri majstrovstvách sveta v Osake v roku 2007.
9. marca 2008 sa stal po prvýkrát halovým majstrom sveta v sedemboji na HMS vo Valencii výkonom 6371 bodov (osobný rekord), pretože krátko pred štartom bol chorý.
Na Letných olympijských hrách 2008 získal zlatú medailu v desaťboji.
V USA získal "Cenu Jesseho Owensa" za najlepšieho atléta v USA za rok 2008.
Na Majstrovstvá sveta 2009 v Berlíne sa nekvalifikoval, keďže pre zranenie podkolenej šľachy nemohol štartovať v americkej kvalifikácii koncom júna 2009.
Osobné rekordy.
Súčet OR v desaťboji: 9333 bodov
Marion Jonesová

Marion Jonesová (* 12. október 1975, Los Angeles, Kalifornia, USA) je bývalá americká atlétka – bežkyňa a diaľkarka. V októbri 2007 priznala užívanie dopingu a oznámila ukončenie športovej kariéry.
Jonesová sa stala hrdinkou Letných olympijských hier 2000 v Sydney. Získala tri zlaté a dve bronzové medaily. Okrem toho je držiteľkou dvoch zlatých a jednej bronzovej medaily z majstrovstiev sveta (ďalšiu zlatú a striebornou z MS v Edmontone musí odovzdať kvôli dopingu). V rokoch 1997–2001 dominovala väčšine ženských šprintérskych pretekov.
Dopingová kauza.
5. októbra 2007 vypovedala Jonesová na súde, že už od septembra 2000 do júla 2001 užívala zakázané dopingové látky. Tie jej vraj bez jej vedomia podával jej tréner Trevor Graham. Za klamstvá, ktoré povedala vyšetrovateľom bola odsúdená na šesť mesiacov odňatia slobody. Trest jej začal plynúť v marci 2008. V septembri toho istého roku bola prepustená.
FC København

FC København ("FC Kodaň") je tradičný klub dánskej Superligaen, sídliaci v Kodani. FC Kodaň patrí k popredným dánskym klubom. Klub bol založený v roku 1992 a jeho domovským ihriskom je štadión s názvom Parken s kapacitou 42 358 divákov. Je to veľkoklub severu.
Planktón

Planktón je skupina buniek organizmov pasívne sa vznášajúcich v prostredí. Je kľúčovou potravou pre mnohé druhy vodných živočíchov a je nepostrádateľnou súčasťou potravinového reťazca. 
Medzi planktón patria jednobunkové i mnohobunkové organizmy, ktoré často pre svoje malé rozmery nie sú viditeľné voľným okom (čo neplatí pre tzv. mezoplanktón a makroplanktón). Môžu to byť baktérie, cyanobaktérie, jednobunkové aj menšie mnohobunkové riasy, prvoky, larválne štádiá živočíchov až dospelé jedince niektorých malých živočíšnych druhov. Obľúbeným druhom planktónu je aj Mesačník svietivý. Zaujímavosťou tohto druhu je, že zároveň tiež požiera planktón.
Opakom planktónu je nektón.
Rozlíšenie.
Podľa miesta výskytu sa rozlišuje: 
Podľa zloženia sa rozlišuje:
Industrializácia

Industrializácia alebo spriemyselňovanie môže byť:
Zuzana Rehák-Štefečeková

 
 
 
 
 
 
 
 
 
 
 
 
 
 
 
 
 
 
 
Mgr. Zuzana Rehák Štefečeková (* 15. január 1984, Nitra) je slovenská športová strelkyňa, súťažiaca v disciplíne trap. Je držiteľkou zlatej medaily z Letných olympijských hier 2020 a dvoch strieborných medailí z olympijských hier 2008 a 2012. Trénuje ju Branislav Slamka.
Životopis.
Štefečeková sa narodila v Nitre, kde aj vyrastala. V detstve hrávala tenis, no nebavilo ju behávať, v 12 rokoch začala so športovou streľbou, špecializujúc sa na trap. Vyštudovala misijnú a charitatívnu prácu na Vysokej škole zdravotníctva a sociálnej práce sv. Alžbety.
Vrcholové podujatia.
Na Letných olympijských hrách 2008 získala striebornú medailu v streľbe v disciplíne trap, keď po kvalifikácii ešte viedla.
V roku 2010 ako prvá Slovenka získala titul majsterky sveta v streľbe.
Na Letných olympijských hrách 2012 získala striebornú medailu v streľbe, disciplína trap, až v dodatočnom k. o. rozstrele. 
Na Letných olympijských hrách 2020 v Tokiu Rehák-Štefečeková najprv ovládla kvalifikáciu trapu, keď výkonom 125 zo 125 vytvorila nový svetový rekord. Následne vyhrala aj finále výkonom 43 z 50 a stala sa olympijskou víťazkou.
Osobný život.
Je vydatá za Martina Reháka, majú spolu dvoch synov, Nathana a Noaha. V mladosti bola neveriacou, počas vysokoškolského štúdia sa stala veriacou kresťankou.
Úspechy.
Zatial celkovo získala od začiatku kariéry 43 medailí zo svetových podujatí z toho 17 zlatých, 13 strieborných a 13 bronzových.
David Krejčí

David Krejčí (* 28. apríl 1986, Šternberk) je český profesionálny hokejový útočník.
Klubový hokej.
S hokejom začínal v Kladne. V roku 2004 bol draftovaný klubom Boston Bruins. Po drafte pôsobil v najvyššej zámorskej juniorskej lige Quebec Major Junior Hockey League (QMJHL) v tíme Gatineau Olympiques, kde strávil dve sezóny. Sezónu 2006/07 odohral za farmársky klub Bostonu, Providence Bruins. V NHL debutoval 30. januára 2007 v zápase proti Buffalu. V nasledujúcej sezóne 2007/08 odohral 25 zápasov v AHL na farme Bostonu a následne sa prebojoval do prvého tímu, kde pôsobí do dnes. Za Boston v NHL nastúpil počas šiestich sezón na 436 zápasov, v ktorých získal 323 bodov (101+222). Nosí dres s číslom 46.
Reprezentácia.
Česko reprezentoval na MS 2008, 2010, 2012 a 2018.
Osetsko

Osetsko je územie na Kaukaze obývané Osetmi. Administratívne je rozdelené medzi dva štáty: Severné Osetsko je časť Ruska, Južné Osetsko patrí pod Gruzínsko, no de facto je od neho nezávislé. Ruské úrady juhoosetskú neposlušnosť voči Gruzínsku podporujú. Viac o jednotlivých častiach pozri pod:
Sochumi

Sochumi (gruz. სოხუმი - "Sochumi", abch. Аҟəа - "Aqwa", rus. Сухум - "Suchum") je mesto v Gruzínsku, hlavné mesto separatistickej Abcházskej republiky. Leží na pobreží Čierneho mora. V minulosti malo 121 000 obyvateľov. Po skončení vojny v roku 2011 v meste žilo asi 64 500 ľudí.
Pavol Kopp

Pavol Kopp (* 27. december 1978, Kláštor pod Znievom) je slovenský športový strelec, reprezentujúci Slovensko na letných olympijských hrách 2012 v disciplínach vzduchová pištoľ na 60 m ľubovoľná pištoľ. Je členom klubu ŠKP Bratislava a trénuje ho Ivan Némethy.
Adžarsko

Adžarsko (gruz. "Ačaretis"), oficiálne Adžarská autonómna republika, je jedna z dvoch gruzínskych autonómnych republík. Rozkladá sa na juhozápade krajiny pri Čiernom mori, na juhu susedí s Tureckom. Administratívnym a hospodárskym centrom tejto republiky je prístavné mesto Batumi.
Charakteristika.
Väčšina územia je hornatá (Malý Kaukaz) a zalesnená, úrodnejšie nížiny sú iba na pobreží. Podnebie je na pobreží vlhké a subtropické, vo vnútrozemí suché a chladnejšie. Najväčšou riekou Adžarska je Adžarisckali.
Ekonomika je založená na poľnohospodárstve (pestovanie citrusov, kukurice, tabaku a čaju, vinohradníctvo) a cestovnom ruchu. V Batumi sú lodenice a ropný spracovateľský závod, zároveň je to jeden z najväčších prístavov Čierneho mora.
Väčšinu obyvateľstva (72 %) tvoria Adžari, najväčšími menšinami sú Rusi a Arméni. Hlavným náboženstvom je sunnitský islam.
História.
Územie bolo obývané už v dobe bronzovej. V 6.4. storočí pred Kr. bolo súčasťou Kolchidského kráľovstva, v 3. storočí pred Kr. kráľovstva Kharthli. Od polovice 11. storočia bolo toto územie súčasťou Gruzínskeho kráľovstva. Od 70. rokov 16. storočia sa dostalo pod tureckú nadvládu; došlo tu k rozšíreniu islamu a najmä v druhej polovici 19. storočia k silnému poturčovaniu. Po rusko-tureckej vojne (1877-78) bolo Adžarsko pričlenené k Rusku ako súčasť Gruzínska. Po VOSR sa nakrátko stalo súčasťou Gruzínskej demokratickej republiky, pričom časť pripadla Turecku. Táto bola obsadená Sovietmi, pričlenená k ZSSR a 16. júla 1921 vyhlásená Adžarská autonómna sovietska socialistická republika ako súčasť Gruzínskej sovietskej socialistickej republiky.
Od rozpadu Sovietskeho zväzu v roku 1991 je Adžarsko autonómnou republikou (vlastný parlament, ústava) v rámci Gruzínska.
Batumi

Batumi (gruz. ბათუმი, niekedy aj Batum) je mesto v Gruzínsku, hlavné mesto Adžarskej autonómnej republiky. 
Nachádza sa 20 km od tureckých hraníc na pobreží Čierneho mora. Mesto je hlavným turistickým i dôležitým kultúrnym a ekonomickým centrom Gruzínska. Žije tu 183 181 (2024)obyvateľov a je známe svojim historickým centrom a modernými mrakodrapmi.
Mário Filipovič

Mário Filipovič (* 7. máj 1976, Trnava) je slovenský športový strelec, člen klubu ŠKP Bratislava, trénuje ho Branislav Slamka. Reprezentoval Slovensko na letných olympijských hrách 2008.
Daniela Demjén Pešková

Daniela Demjén Pešková (rod. "Daniela Pešková"; * 23. apríl 1984, Vištuk) je slovenská profesionálna strelkyňa
Reprezentovala Slovensko na letných olympijských hrách 2008 a na letných olympijských hrách 2012. V roku 2018 získala bronzovú medailu na Majstrovstvách sveta v juhokórejskom Čchangwone v disciplíne puška v ľahu na 50 metrov.
Je členkou klubu SŠŠR MV SR Bratislava a trénuje ju Michal Slavkovský.
Česko-slovenská vzájomnosť

Česko-slovenská vzájomnosť je termín označujúci politické hnutie, ktoré vzniklo v Česku a na Slovensku na prelome 19. a 20 storočí. 
V slovenskej historiografii prevláda názor, podľa ktorého toto hnutie bolo reakciou na stupňujúcu sa prax maďarizácie, ktorej boli Slováci v Uhorsku vystavení:
Opačný názor zastávali historici a jazykovedci, ktorí naopak prisudzovali uhorskému štátu výraznú úlohu v zachovaní svojbytnosti slovenského etnika v Uhorsku, rozvoju jeho spisovného jazyka a zabráneniu jeho počeštenia, ktoré malo podľa nich slúžiť výlučne českým partikulárnym záujmom:
Ženská dvojhra na Letných olympijských hrách 2008

Ženská časť tenisového turnaja na olympijských hrách 2008 prebiehala od 10. do 16. augusta. Hralo sa bude na 2 víťazné sety, pričom v rozhodujúcom sete nebol možný tiebreak.
Medailistky.
 1. Jelena Dementievová
 2. Dinara Safinová 
 3. Vera Zvonariovová
Peter Cibák

Peter Cibák (* 1. marec 1981, Liptovský Mikuláš) je slovenský vodný slalomár. Reprezentoval Slovensko na Letných olympijských hrách 2008. Je členom klubu KTK Liptovský Mikuláš a trénuje ho Peter Cibák st.
Roman Broniš

Roman Broniš (* 17. október 1976, Bánovce nad Bebravou) je slovenský profesionálny cyklista, ktorý reprezentoval Slovensko na olympijských hrách 2000 a 2008.
Vrcholové podujatia.
Peking 2008.
Na letných olympijských hrách 2008 nedokončil preteky s hromadným štartom spolu s Matejom Jurčom, keď 245 km dlhú trať vzdali približne na 195 km.
Pôsobenie v Česku.
Roman Broniš má skúsenosti aj s pôsobením v českých profesionálnych tímoch. Jedným z nich je napríklad AC Sparta Praha cycling, kde dosiahol niekoľko úspechov.
Športová streľba na Letných olympijských hrách 2008

Strelecké súťaže na Olympijských hrách v Pekingu 2008 sa konali od 9. do 17. augusta. Súťažilo sa celkom v 15 disciplínach, ktoré sa konali v pekinskej streleckej hale Beijing Shooting Range Hall (pištole a pušky) a pekinskej strelnici na streľbu na bežiaci terč - Beijing Shooting Range Clay Target Field (brokovnice).
Športová streľba na Letných olympijských hrách 2008 – Trap žien

Ženský trap na Letných olympijských hrách v Pekingu prebiehal 11. augusta v pekinskom streleckom areáli Beijing Shooting Range Clay Target Field. Slovenská strelkyňa Zuzana Štefečeková získala v tejto disciplíne striebornú medailu.
Slovensko na Letných olympijských hrách 2008

Slovensko na Letných olympijských hrách 2008 reprezentovalo 57 športovcov.
Atletika.
Muži.
Bežecké disciplíny a chôdza
Technické disciplíny
Kombinované disciplíny
Súťažné dni.
Udávané podľa SELČ:
Tenis na Letných olympijských hrách 2008 – štvorhra mužov

Mužská časť tenisového turnaja vo štvorhre na olympijských hrách 2008 prebiehala od 11. do 17. augusta. Hralo sa na 2 víťazné sety, vo finále na 3. V rozhodujúcom sete nebol možný tiebreak.
Medailisti.
 1. Roger Federer / Stanislas Wawrinka&lt;br&gt;
 2. Thomas Johansson / Simon Aspelin&lt;br&gt;
 3. Bob Bryan / Mike Bryan&lt;br&gt;
Hádzaná na Letných olympijských hrách 2008 – muži

Mužský turnaj v hádzanej na pekinskej letnej olympiáde prebiehal od 10. do 24. augusta, v Olympic Sports Centre Gymnasium a National Indoor Stadium v Pekingu. Svoju krajinu reprezentovalo 12 mužstiev.
Štyri najlepšie mužstvá z každej skupiny postúpili do štvrťfinále, ostatné boli klasifikované na 9. - 12. priečke celkového hodnotenia turnaja. Mužstvá, ktoré prehrali vo štvrťfinále súťažili o umiestnenie na 5. - 8. mieste. Zvyšok mužstiev postúpilo do semifinále.
A-skupina.
10. august 2008 
12. august 2008 
14. august 2008 
16. august 2008 
18. august 2008 
B-skupina.
10. august 2008 
12. august 2008 
14. august 2008 
16. august 2008 
18. august 2008 
Vyraďovacie boje.
Štvrťfinále.
20. august 2008 
Zápasy o 5. - 8. miesto.
22. august 2008 
Semifinále.
22. august 2008 
Zápas o 7. miesto.
24. august 2008 
Zápas o 5. miesto.
24. august 2008 
Zápas o 3. miesto.
24. august 2008 
Finále.
24. august 2008
Hádzaná na Letných olympijských hrách 2008 – ženy

Ženský turnaj v hádzanej na pekinskej letnej olympiáde prebiehal od 9. do 23. augusta, v Olympic Sports Centre Gymnasium a National Indoor Stadium v Pekingu. Svoju krajinu reprezentovalo 12 družstiev.
Štyri najlepšie družstvá z každej skupiny postúpili do štvrťfinále, ostatné boli klasifikované na 9. - 12. priečke celkového hodnotenia turnaja. Družstvá, ktoré prehrali vo štvrťfinále súťažili o umiestnenie na 5. - 8. mieste. Zvyšok postúpil do semifinále.
A-skupina.
&lt;br&gt;
9. august 2008 
11. august 2008 
13. august 2008 
15. august 2008 
17. august 2008 
B-skupina.
&lt;br&gt;
9. august 2008 
11. august 2008 
13. august 2008 
15. august 2008 
17. august 2008 
Vyraďovacie boje.
Štvrťfinále.
19. august 2008 
Zápasy o 5. - 8. miesto.
21. august 2008 
Semifinále.
21. august 2008 
Zápas o 7. miesto.
23. august 2008 
Zápas o 5. miesto.
23. august 2008 
Zápas o 3. miesto.
23. august 2008 
Finále.
23. august 2008
David Musuľbes

 
 
 
David Vladimirovič Musuľbes (, * 28. máj 1972, Ordžonikidze (dnešný Vladikavkaz), Rusko) je bývalý slovenský reprezentant v zápasení vo voľnom štýle do 120 kg. Má osetskú národnosť. Ešte ako ruský občan získal zlatú medailu z olympijských hier 2000 v hmotnostnej kategórií do 120 kg. Slovensko reprezentoval od roku 2007. Jeho trénerom je Kazbek Dedegajev. Na olympijských hrách 2008 v Pekingu ako reprezentant Slovenska získal po prehre v semifinále s Arturom Taymazovom bronzovú medailu, ktorá bola po neskoršej diskvalifikácii Taymazova pre dopingový nález zmenená na striebro.
Ľadové pleso mengusovské

Ľadové pleso mengusovské (keďže vo Vysokých Tatrách je viac plies s podobnými alebo rovnakými názvami spresňuje sa meno polohopisnými prívlastkami) (, , ) je pleso vo Vysokých Tatrách, v ľadovcovom karovom kotle v Zlomiskovej doline, ktorá je vetvou Mengusovskej doliny. Má rozlohu . Dosahuje maximálnu hĺbku . Leží v nadmorskej výške .
Klára Koukalová

Klára Koukalová, od júna 2006 do marca 2014 používajúca meno Klára Zakopalová, (* 24. február 1982, Praha) je bývalá česká tenistka. Počas svojej kariéry vyhrala 2 turnaje WTA v dvojhre.
Svoju športovú kariéru ukončila 26. septembra 2016, lebo jej – podľa jej slov – už tenis neprinášal radosť.
Pohár Federácie (FED Cup).
Klára Zakopalová sa zúčastnila 7 zápasov Pohára federácie za tím Česka s bilanciou 7-4 v dvojhre a 1-0 vo štvorhre.
Michal Riszdorfer

 
 
Michal Riszdorfer, (* 26. máj 1977, Bratislava) je slovenský kajakár v rýchlostnej kanoistike, brat Richarda Riszdorfera. Reprezentoval Slovensko na letných olympiádach 2000, 2004 a 2008.
Spolu so svojím bratom, Jurajom Bačom a Erikom Vlčekom vybojoval bronzovú medailu na OH 2004 v Aténách (disciplína K4 1 000 m). Na OH v Pekingu dosiahla slovenská posádka striebornú medailu (v zostave nahradil Baču Juraj Tarr).
Malorusi

Malorusi (staršie aj Malorusovia; po ukrajinsky: малоро́си, малоросія́ни, po rusky: малоро́с(с)ы, малороссия́не, малору́сы) môže byť:
Tajbrejk

Tajbrejk (z ) je skrátená hra v tenise. Hrá sa za stavu . Na podaní je hráč, ktorý mal túto výhodu v predošlej hre (t. j. za stavu , resp. ) a má k dispozícii jedno podanie. Ďalej sa pokračuje po dvoch podaniach. Víťazom je ten hráč, ktorý sa svojmu súperovi vzdiali na aspoň 2 body a zároveň dosiahne 7 alebo viac bodov.
Pred zavedením tajbrejku sa často hrávali "nekonečné" zápasy. Tak sa stalo aj vo Wimbledone v roku 1969, keď Pancho Gonzales a Charlie Pasarell odohrali 5-setový zápas so skóre , , , , . Zápas trval 5 hodín a 12 minút a bol rozdelený do dvoch dní. V piatom sete mal Pasarell dohromady 7 mečbalov, dvakrát musel Gonzalez dokonca obracať stav . 
Na grandslamových turnajoch okrem US Open sa v záverečných setoch tajbrejk nehrá.
Zápasový tajbrejk.
Vo štvorhre, najmä v mixe a v juniorských zápasoch, sa hrá miesto rozhodujúceho setu často tzv. zápasový tajbrejk (alebo tiež supertajbrejk). Na rozdiel od klasického tajbrejku sa nehrá na sedem, ale na 10 víťazných bodov. Konečný stav po zápasovom tajbrejku môže mať napr. takúto výslednú podobu:
Maloruština

Maloruština (ako nárečie aj maloruské nárečie) môže byť (v 19. stor. a na začiatku 20. stor.):
Pohár Intertoto UEFA

Pohár Intertoto je letný európsky pohár pre celky, ktoré skončia na základe výsledkov v domácej súťaži na priečkach, ktoré sú tesne pod priečkami zabezpečujúcimi postup do predkôl poháru UEFA, na základe rebríčka krajín UEFA. Ak tieto celky neprejavia záujem, je možné po dohode nasadiť ďalšie.
História hracieho modelu.
V rokoch 1995-1998 boli celky zoradené v dvanástich skupinách, víťazi postupovali ďalej do vyraďovacích bojov systémom doma-vonku. Od roku 1999 sa hralo trojkolovo v kvalifikácii, víťazi postúpili do vyraďovacej fázy. Traja, resp. štyria (1995) víťazi finálovej skupiny postúpili do predkola Pohára UEFA. V rokoch 2007 a 2008 sa prešlo na trojkolový systém, a 11 tímov-víťazov v treťom kole postupuje do 2. predkola Pohára UEFA.
Víťazi.
1995 - Girondins Bordeaux- Francúzsko
 Wacker Tirol Innsbruck - Rakúsko
 Karlsruher - Nemecko
 RC Štrasburg - Francúzsko
1996 - EA Guingamp - Francúzsko
 IF Silkeborg - Dánsko
 Karlsruher - Nemecko
1997 - AJ Auxerre, Olympique Lyon, SC Bastia - všetci Francúzsko
1998 - Werder Brémy - Nemecko
 Bologna - Taliansko
 Valencia - Španielsko
1999 - Juventus - Taliansko 
 Montpellier Hérault SC - Francúzsko 
 West Ham United FC - Anglicko
2000 - RC Celta de Vigo - Španielsko
 Udinese Calcio - Taliansko 
 VfB Stuttgart - Nemecko
Kamčatský kraj

Kamčatský kraj () je federálny subjekt Ruskej federácie, ktorý zaberá predovšetkým územie Kamčatského polostrova.
Vznikol v rámci zjednodušovania administratívneho delenia Ruska k 1. júlu 2007 zlúčením Kamčatskej oblasti (333 644 obyvateľov v roku 2002) a Koriackeho autonómneho okruhu (25 157), kde Korjaci tvorili 26,7 % obyvateľstva. Nový kraj má tak približne 358 800 obyvateľov. Sídlom zostal Petropavlovsk-Kamčatskij, centrum bývalej Kamčatskej oblasti.
Zabajkalský kraj

Zabajkalský kraj () je federálny subjekt Ruskej federácie. Leží na ruskom Ďalekom východe. Severozápadnú hranicu tvorí republika Buriatsko; na juhu kraj susedí s Čínou a Mongolskom. Na ploche žije 1 155 000 obyvateľov.
Zabajkalský kraj je výsledkom snáh o zlučovanie ruských federálnych subjektov. Vznikol 1. marca 2008 zlúčením Čitskej oblasti a Aginského buriatskeho autonómneho okruhu.
Petropavlovsk-Kamčatskij

Petropavlovsk-Kamčatskij () je hlavné mesto Kamčatského kraja, do 1. januára 2007 hlavné mesto Kamčatskej oblasti a najväčšie mesto polostrova Kamčatka na ruskom Ďalekom východe. V súčasnosti má vyše 180-tisíc obyvateľov. Vzdialenosť mesta od Moskvy je . V meste je dislokované ruské Tichooceánske loďstvo.
Geografia.
Mesto leží v ázijskej časti Ruska, na juhovýchodnom pobreží Kamčatského polostrova, ktorého brehy obmývajú vody Tichého oceána a je obklopené sopkami. V blízkosti mesta sa nachádzajú dve činné sopky: Koriacka a Avačinskaja sopka. 
Neďaleko mesta, na opačnej strane Avačinskej zátoky, je najväčšia ruská ponorková základňa, založená za čias ZSSR a dnes využívaná Ruským námornictvom. 
Dejiny.
Mesto bolo založené dánskym moreplavcom Vitusom Beringom, ktorý sa plavil v ruských službách. Bering dosiahol Avačinskú zátoku 17. októbra a položil základný kameň pre prístavnú osadu. Osada bola pomenovaná "Petropavlovskom" podľa lodí Sv. Peter a Sv. Pavol, ktoré boli postavené v Ochotsku pre druhú výpravu. Poloha mesta v pokojnej zátoke a pri ústí rieky Avačy z neho spravili najdôležitejšie sídlo na Kamčatke. Mesto obdržalo štatút mesta 9. apríla 1812.
Počas Krymskej vojny (1854–1855) mesto obliehali anglo-francúzske sily, ale dobyť sa im ho nepodarilo. Niekoľko rokov predtým dal mesto opevniť Nikolaj Muravjov-Amurský, ale posádka pozostávala len z niekoľko stoviek vojakov, ktorí mali k dispozícii 67 diel. 
Petropavlovsk zásoboval Sovietsky zväz rybami, predovšetkým lososmi a krabím mäsom. V roku 2011 obdržal titul mesto vojenskej slávy.
Demografia.
Väčšinu obyvateľstva tvoria etnickí Rusi a Ukrajinci; mesto samotné má viac obyvateľov ako susedný Čukotský autonómny okruh či Magadanská oblasť.
Podnebie.
Petropavlovsk je položený južnejšie ako Moskva a približne na rovnakej rovnobežke ako Manchester. Napriek tomu sú klimatické podmienky drsné. Letné teploty dosahujú podobnú úroveň ako v Murmansku, zimné mrazy sú zmierňované blízkym morom. Tunajšie podnebie je podobné podnebiu aljašských miest, ako sú napríklad Anchorage či Juneau.
Školský web

Školský web je dôležitou súčasťou prezentácie školy v rámci marketingu školy, komunikačným prostriedkom práce s verejnosťou. Má v prvom rade informačný význam vo vzťahu k verejnosti a k rodičom.
William Lassell

William Lassell (* 18. jún 1799, Bolton, Spojené kráľovstvo – † 5. október 1880, Maidenhead) bol anglický astronóm-amatér, ktorý v roku 1846 objavil Neptúnov mesiac Triton a v roku 1851 dva mesiace planéty Urán Ariel a Umbriel.
Brzáčka

Brzáčka môže byť:
Hrubý vrch

Hrubý vrch môže byť:
Draupadí

Draupadí je jedna z postáv, v epickom staroindickom epose Mahábhárata.
Život.
Draupadí sa narodila z ohňa, spolu s bratom Dhrištradjumnom. Odmalička vynikala krásou a uctievaním Krišnu. Stala sa manželkou piatich hrdinských Pánduovcov, a každému z nich porodila syna. Draupadí spoločne Pánduovcami odišla do lesa.
Jej oddanosť bratov neraz zachránila. Najznámejšie je zachránenie pred kliatbou od potulných mudrcov, ktorý požehnali alebo prekliali podľa toho, ako boli obsúžený. Do lesa ich za Pánduovcami vyslal Durjódhana. Draupadí nemala jedlo, aby ich mohla obslúžiť. Požiadala o pomoc Krišnu, ktorý z jej misky zjedol jedno zrniečko ryže. Spôsobil, že zrazu boli všetci mudrci sýty a na jedlo ani nepomysleli.
Urážka Draupadí.
Počas hry v kocky Judhišthira prehral aj sám seba, a hneď potom stavil aj Draupadí. Vznikol spor, či ju mohol prehrať v hre v kocky, keď sám už nebol svojim pánom. Počas sporu sa ju Dušasána pokúsil vyzliesť. Draupadí požiadala o pomoc Krišnu, ktorý jej predĺžil látku donekonečna, až sa Dušasána unavil. Svojou oddanosťou urobila na Dhritaráštru taký dojem, že jej dovolil odísť aj s jej manželmi.
Rodisko Jána Žižku v Trocnove

Rodisko Jána Žižku v Trocnove je lokalita pozostávajúca zo základov stavieb a niekoľkých objektov pripomínajúcich osobnosť Jána Žižku, ktorý sa tu narodil. Trocnov je mestskou časťou mesta Borovany v okrese České Budějovice v Juhočeskom kraji.
Areál.
Areál rodiska Jána Žižku v Trocnove tvorí pomník a expozícia, ktoré pripomínajú nielen Žižkovu osobnosť, ale celé husitské revolučné hnutie. Zahrňuje zrúcaniny dvorcov, Žižkovho a Mikešovho, pamätník s expozíciou umiestnený v bývalom poplužnom dvore borovanského kláštora, správcov dom a Žižkov pomník, dielo sochára J. Malejovského a architekta Z. Beneša. Do areálu patria aj rybníky Žižkovec, Grandlový, Horný a Dolný. Vysoký dub, miesto, kde sa podľa legendy Žižka narodil, od roku 1908 pripomína pomník s nápisom. 
História.
Trocnov leží južne od Českých Budějovíc, uprostred malebnej juhočeskej krajiny. Pôvodne tu stál dvorec trocnovských zemanov. V 14. storočí sa v zachovaných prameňoch spomínajú dva dvorce. Na jednom z nich sa okolo roku 1360 narodil zemanovi Řehořovi a jeho manželke Jane syn Ján.
V roku 1679 oba dvorce zbúrali a neďaleko vystavali poplužný dvor. Za protireformácie zoťali aj legendárny dub, s ktorým bola spojená stále živá legenda o Žižkovom narodení. Na jeho mieste postavili kaplnku zasvätenú sv. Jánovi Krstiteľovi. Tradícia však bola silnejšia, než úsilie zničiť Žižkovu pamiatku - kaplnku volali Žižkovou. Dnes na jej mieste stojí skupina kameňov, pomník označujúci miesto Žižkovho narodenia. Druhá polovica kameňa s nápisom (údajne kameň pochádzal z prahu trocnovského dvora) bola v roku 1868 vložená do základov Národného divadla v Prahe.
Archeologický prieskum.
Na prieskume Trocnova pracovali Žižkovi ctitelia už od začiatku 20. storočia. Podrobnejší prieskum sa uskutočnil v roku 1921, keď sa začalo s vykopávkami dvorca označeného ako dvorec Žižkovho strýka Mikeša.
Až v roku 1958 sa uskutočnil archeologický prieskum celého areálu a identifikovalo sa miesto Žižkovho dvorca ležiaceho na mieste križovatky cesty z Ostrolovského Újezdu a Radostíc. Išlo o dvojpriestorovú kamennú stavbu. Z poplužného dvora, ktorý bol vybudovaný z muriva obidvoch trocnovských majetkov, bol zhotovený pamätník. Dominantou celého areálu je od roku 1958 veľký žulový pomník Jána Žižku.
Celý areál zviazaný s jednou z najvýznamnejších osobností českých dejín je zapísaný do zoznamu českých národných kultúrnych pamiatok.
Externé odkazy.
Stránka o pamätníku Jána Žižku
Discipline (skladba)

„Discipline“ je singel Nine Inch Nails z roku 2008. Je prvým singlom odkedy NIN začal hrať a vydávať nahrávky bez zmluvy s nahrávacou spoločnosťou. Ako promo bol uverejnený na rádiu 22. apríla 2008 a je tiež dostupný prostredníctvom MP3 downloadu na oficiálnej stránke Nine Inch Nails. Master dokončil Alan Moulder menej než 24 hodín pred samotným vydaním. Skladba a viacstopové súbory na remixovanie sú dostupné na nin.com na stiahnutie.
MP3 súbor obsahoval vložený obrázok k albumu, kompletný text a komentár: "Go to www.nin.com May 5" (=navštívte www.nin.com 5. mája). Následne 5. mája 2008 Nine Inch Nails vydali album "The Slip" prostredníctvom downloadu. Tempo skladby je 122 BPM.
Zoznam encyklík Jána Pavla II.

Tento článok obsahuje Zoznam encyklík Jána Pavla II..
Pápež Ján Pavol II. vydal 14 Pápežských encyklík počas 26 rokov svojho pôsobenia v úrade pápeža v období od jeho zvolenia dňa 16. októbra 1978 až do svojej smrti dňa 2. apríla 2005 .
Zoznam encyklík Benedikta XVI.

Tento článok obsahuje Zoznam encyklík Benedikta XVI.. Pápež Benedikt XVI. vydal od svojho zvolenia dňa 19. apríla 2005 tri encykliky.
Športová streľba na Letných olympijských hrách 2008 – pištoľ na 50 m mužov

Súťaž v mužskej pištoli na 50 metrov na Letných olympijských hrách 2008 sa uskutočnila 12. augusta 2008 v Beijing Shooting Range Hall. Slovenský reprezentant Pavol Kopp postúpil do finále a nakoniec skončil na šiestom mieste.
Kanoistika na Letných olympijských hrách 2008

Kanoistika na Letných olympijských hrách 2008 v Pekingu boli preteky, ktoré sa konali v dňoch od 11. augusta do 23. augusta. Uskutočnili sa v "Shunyi Olympic Rowing-Canoeing Park". Celkom 330 pretekárov štartovalo v 16 disciplínach (12 pre mužov, 4 pre ženy).
Kanoistika na Letných olympijských hrách 2008 – C1 slalom muži

Mužský C-1 slalom prebiehal 11. – 12. augusta 2008 v Shunyi Olympic Rowing-Canoeing Park v Pekingu. Slovenský kanoista Michal Martikán v tejto disciplíne získal svoje druhé olympijské zlato.
Satu Mäkelová-Nummelová

 
 
 
Satu Mäkelová-Nummelová (; * 26. október 1970, Orimattila, Fínsko) je fínska športová strelkyňa, súťažiaca v disciplíne trap. Na olympiáde v Pekingu získala v tejto disciplíne zlatú medailu.
Zoznam encyklík Pavla VI.

Tento článok obsahuje Zoznam encyklík Pavla VI..
Pápež Pavol VI. vydal 7 Pápežských encyklík počas 15 rokov svojho pôsobenia v úrade pápeža v období od jeho zvolenia dňa 21. júna 1963 až do svojej smrti dňa 6. augusta 1978.